שורשים (יישוב קהילתי)

שורשים (שָׁרָשִׁים) הוא יישוב קהילתי בגליל התחתון בתחומי המועצה האזורית משגב בקרבת העיר כרמיאל. היישוב הוא בעל זיקה לתנועה המסורתית. היישוב שוכן בגובה 180 מטר מעל פני הים על שלוחה דרומית מזרחית של הר גילון. היסטוריה בשנת 1976 נוסד גרעין "סוף מערב" בקליפורניה. בנובמבר 1977 אישרה ועדת השרים לענייני התיישבות הקמת כפר תעשייה עבור הגרעין, אולם טרם נמצא אז מיקום ליישוב. בראשית 1979 היו בגרעין 12 משפחות שהיו עדיין בקליפורניה. הוקמה אז שלוחה נוספת של הגרעין בניו יורק לגיוס חברים נוספים. עם עלייתו ארצה, שכן הגרעין במחנה זמני במושב שכניה. בנובמבר 1985 עלה הגרעין על הקרקע באתר שורשים. בראשית דרכו היה שורשים מושב שיתופי שבו הוקמו מספר מפעלים שיתופיים. בשנת 1992/3 החליטו חברי המושב לפרק את המושב השיתופי. העסקים המשותפים עברו לידי אותם חברי מושב שהפעילו אותם. בתי המושב נרכשו על ידי התושבים והיישוב הפך ליישוב קהילתי. אוכלוסייה ביישוב חיות 165 משפחות ובהן 504 תושבים. היישוב הוא בעל זיקה לתנועה המסורתית בישראל וחיים בו יחד חילונים ודתיים. בית הכנסת ביישוב הוא קונסרבטיבי וגברים ונשים מתפללים בו יחד. בצד בית הכנסת הקונסרבטיבי הוקם גם בית כנסת אורתודוקסי. הרב רענן מלק כיהן כרב הקהילה 2019-2020. ביישוב פועלים 2 גנים: פעוטון וגן רב גילאי כולל גן חובה. עד שנת 2017 פעלה ביישוב תנועת הנוער נוע”ם, וב-2017 הוחלפה בתנועת הנוער האיחוד החקלאי. פינות ביישוב בצדו המערבי של היישוב בטיילת המערבית, הוקם בשנת 2004 "מצפור תומר" לזכרו של תומר מטס, בן היישוב שנהרג בעת טיול בנגב כשהוא בן 20. מהמצפור אפשר להשקיף על העיר חיפה ועל היישובים הסובבים את שורשים. קישורים חיצוניים אתר האינטרנט הרשמי של שורשים שורשים, באתר הרשות לפיתוח הגליל סיפור הקמת היישוב, ריאיון ערוך עם אחדים מהמקימים מצפור תומר, באתר יוטיוב הערות שוליים